ירון זקהיים מנכ"ל רפא: "אנחנו גאים לעמוד בחוד החנית של הרפורמה המהפכנית ופורצת הדרך שמובילה היחידה לקנאביס רפואי במשרד הבריאות, המשמשת מורת דרך למדינות רבות בעולם".
אנו עומדים בפני עידן חדש בו יותר חולים הזקוקים לטיפול יוכלו למצוא מזור לסבלם בזכות מוצרי קנאביס רפואי שיהפכו את הטיפול למדויק, עקבי, מפוקח ונגיש יותר, בדומה לתרופות"
מוצרי הקנאביס הרפואי מבית רפא יכילו מינונים מדויקים ומפוקחים של רכיבי THC ו-CBD, הרכיבים הפעילים הנחקרים ביותר בצמח הקנאביס. למעשה, תהיה זו הפעם הראשונה שריכוזי ה-THC וה-CBD במוצרים תרופתיים יקבלו "תעודת אחריות"
המוצרים שרפא תשווק יכילו את כלל הקנבינואידים ורכיבים פעילים נוספים מצמח הקנאביס בזכות מיצוי מלא של תפרחת הצמח במטרה לשמר את מה שמכונה "אפקט הפמליה" בקנאביס – השפעה אדיטיבית של הרכיבים השונים זה על זה.
הבטחה נוספת של מוצרי הקנאביס הרפואי מבית רפא היא היכולת לייצר מוצרים במגוון ריכוזי THC ו-CBD התואמים לדרישות משרד הבריאות, ובהתאם לכל מצב חולי.
רפא תשווק עבור החולים מוצרי קנאביס רפואי בצורות מתן שאינן כרוכות בעישון, דוגמת טיפות תת לשוניות ובהמשך גם טבליות תת לשוניות, פתילות ועוד. צורות מתן אלה מוכרות ונוחות לטיפול הן עבור החולים והן עבור הצוות הרפואי – הן דומות לצורות מתן של תרופות רבות אחרות, ואינן מצריכות הדרכה מורכבת. בנוסף, הן מתאימות למטופלים רבים שאינם מעשנים או כאלה שאינם מעוניינים לעשן כחלק מטיפול רפואי. בכך הופך הקנאביס הרפואי לטיפול מקובל ושגרתי, והשליטה בו משתפרת.
את המוצרים מייצרת עבור רפא חברת פנאקסיה הישראלית, שקיבלה את רישיון משרד הבריאות לייצר מוצרי קנאביס תרופתיים בתנאי ייצור נאותים בתקן GMP (Good Manufacturing Practice) וכן מייצרת ומוכרת מוצרי קנאביס רפואי במדינות שונות בארה"ב.
משרד הבריאות הישראלי הוא הראשון בעולם המערבי שהעניק אישור תו התקן לייצור מוצרי קנאביס רפואי ומכירתם בבתי מרקחת. בשורה זו צפויה לשפר את איכות חייהם של אלפי חולים במגוון מחלות שאושרו לטיפול בקנאביס רפואי, ובהן חולי סרטן, כאב נוירופטי, קרוהן, קוליטיס, פרקינסון, טרשת נפוצה ועוד.
לקנאביס מעמד של סם מסוכן ברוב מדינות העולם והוא אינו תרופת מרשם, אך יחד עם זאת עדויות חולים ומחקרים הביאו להכרת הממסד הרפואי ביכולתו לסייע במצבים רפואיים מסוימים, ולהקל על סבלם של חולים כרוניים וחולים במחלות קשות. בהתאם למגמה הכלל עולמית ולהחלטת ממשלה בעניין, הוקמה במשרד הבריאות היחידה לקנאביס רפואי (היק"ר), שתפקידה להסדיר את תחום הקנאביס לשימוש רפואי ולמחקר, לייעל את הניפוק ולהנגיש את השירות למטופלים.
"החלטתה של רפא להרחיב את פעילותה לתחום הטיפול בקנאביס הרפואי היא מתבקשת לאור העובדה שבשנים האחרונות גברה ההכרה של משרד הבריאות והקהילה הרפואית בתרומתו לטיפול בחולים רבים הזקוקים לו: מסר מנכ"ל רפא, ירון זקהיים.